જાણવા એવું પણ મળ્યું છે કે કેન્દ્ર સરકારે બિટકોઈનના થતા વહેવારો પર નજર રાખવાની જવાબદારી ઈન્સ્ટીટયૂટ ઓફ ચાર્ટર્ડ એકાઉન્ટન્ટસ ઓફ ઈન્ડીયાને સેંપી છે. બ્લેકમની ધારકો માટે બિટકોઈન એ કાળા નાણાને ધોળા કરવાનું હાથવગું સાધન છે અને તેના કારણે અર્થતંત્રને નુકસાન થઈ શકે છે. આના માટે ઈન્કમટેક્ષ વિભાગને પણ તાકીદે એક્શન લેવા સત્તા આપી દેવામાં આવી છે અને આનો સર્વગ્રાહી રિપોર્ટ 31 માર્ચે કેન્દ્ર સરકારને સેંપવાનો રહેશે. આ દેશ વ્યાપી બિટકોઈન વિરોધી ઝુંબેશમાં ગુજરાત આવકવેરા વિભાગ પણ સતર્ક બનીને કામ કરી રહ્યું છે. હાલમાં જ સુરતમાં બિટકોઈન સંદર્ભે પડેલા દરોડામાં 100 કરોડનું કાળું નાણું ઝડપી લેવાયું હતું.